|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 02, 487 45 58ounz@vojvodina.gov.rs |
|  | ČÍSLO: 000173676 2024 09427  001 001 000 001 | DÁTUM: 5. februára 2024 |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základnej a strednej výchovy a vzdelávania a žiackeho štandardu v Autonómnej pokrajine Vojvodine (Úradný vestník APV č. 14/15 a 10/17), článku 6 odsek 1 Pravidiel o podmienkach subvencovania prepravy žiakov stredných škôl v Autonómnej pokrajine Vojvodine (Úradný vestník APV č. 7/23 a 5/24), a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV č. 45/23) pokrajinský tajomník vypisuje

**SÚBEH**

**NA SUBVENCOVANIE PREPRAVY ŽIAKOV STREDNÝCH ŠKÔL NA ÚZEMÍ AP VOJVODINY NA ROK 2024**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2024 na osobitnom oddieli Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej: sekretariát) na subvencovanie prepravy žiakov stredných škôl v AP Vojvodine na rok 2024 v sume **151 000 000,00 dinárov**. Prostriedky sú určené na financovanie alebo spolufinancovanie prepravy žiakov stredných škôl v medzimestskej doprave, ktorí každodenne cestujú z miesta pobytu do školy a späť.

**PODMIENKY SÚBEHU**

*1. Podávatelia prihlášky*

Používatelia, ktorí majú nárok na účasť na rozdeľovaní finančných prostriedkov, sú obce a mestá na území Autonómnej pokrajiny Vojvodiny.

 *2. Kritériá prideľovania finančných prostriedkov*

Kritériá prideľovania finančných prostriedkov podľa Pravidiel o podmienkach subvencovania prepravy žiakov stredných škôl v AP Vojvodine sú:

* počet žiakov stredných škôl z obce alebo mesta, ktorí dochádzajú denne z miesta bydliska do školy,
* počet a dĺžka cestovných trás,
* prepravné náklady,
* stupeň vývinu obce alebo mesta v Autonómnej pokrajine Vojvodine, ktorý je určený aktom vlády Srbskej republiky.

**SPÔSOB PODÁVANIA PRIHLÁŠKY**

 Prihlášky na súbeh (výhradne na vyplnenom tlačive, ktoré nájdete na webovej stránke Pokrajinského sekretariátu) zasielať v papierovej forme v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21000 NOVÝ SAD**, s uvedením názvu súbehu/programu a projektu, poštou alebo osobne na podateľni pokrajinských orgánov správy (na uvedenú adresu) v čase od 9.00 do 14.00 hodiny. Prihlášky podané osobne alebo poštou je potrebné podať aj elektronicky v naskenovanom PDF formáte, ako aj vo word formáte, prostredníctvom aplikácie sekretariátu <http://185.166.125.155/konkursi/>, výberom príslušného verejného súbehu, ktorého sa prihláška týka.

Celková súbehovú dokumentáciu sa môže prebrať od **5. februára 2024** z internetovej stránky sekretariátu: [**www.puma.vojvodina.gov.rs**](http://www.puma.vojvodina.gov.rs/)

*Žiadateľ má k tlačivu pripojiť:*

* Prílohu č. 1 a 1а – Тabuľka o výpočte trov prepravy žiakov stredných škôl,
* Prílohu č. 2 – Tabuľka so základnými údajmi o subvencovaní prepravy žiakov stredných škôl,
* Prílohu č. 3 – Zoznam žiakov – cestujúcich stredných škôl v medzimestskej doprave v školskom roku 2023/2024 na území obce/mesta,
* Prílohu č. 4 – Finančný plán subvencovania prepravy žiakov stredných škôl v obci/meste s odhadom potrebných prostriedkov na rok 2024.

**Lehota podávania prihlášok na súbeh je piatok 23. februára 2024.**

Sekretariát si vyhradzuje právo požadovať od žiadateľa dodatočnú dokumentáciu a informácie alebo určiť splnenie dodatočných podmienok pre pridelenie finančných prostriedkov.

Oneskorené a neúplné prihlášky sa nebudú rozoberať.

Výsledky súbehu sa uverejnia na internetovej stránke sekretariátu.

**Ďalšie informácie týkajúce sa realizácie súbehu je možné získať na sekretariáte na telefónne číslo 021/487 46 02 a 487 4558.**

**POKRAJINSKÝ TAJOMNÍK**

 **Zsolt Szakállas**